**1. PIELIKUMS**

Ogres novada pašvaldības domes 24.02.2022. sēdes lēmumam

(protokols Nr.3; 7.)

**Darba uzdevums detālplānojuma nekustamajam īpašumam “Pārslas”, Ikšķilē, Ogres nov., izstrādei**

*Izdots saskaņā ar Ministru kabineta 2014.gada 14.jūlija noteikumu Nr.628 “Noteikumi par pašvaldību teritorijas attīstības plānošanas dokumentiem” 98.punktu*

**Darba uzdevuma saturs**

1. **Detālplānojuma izstrādes mērķis, pamatojums un uzdevumi;**
2. **Institūciju saraksts, kuru informācija izmantojama detālplānojuma izstrādei un institūcijas, no kurām pieprasāmi atzinumi;**
3. **Plānotie sabiedrības līdzdalības veidi un pasākumi;**
4. **Detālplānojuma izstrādes teritorija.**

## 1.1. Detālplānojuma izstrādes mērķis un pamatojums

Detālplānojums tiek izstrādāts ar mērķi sadalīt nekustamā īpašuma “Pārslas”, Ikšķilē, Ogres nov., kadastra Nr.74940120617, sastāvā esošo zemes vienību ar kadastra apzīmējumu 74940120617 (turpmāk – Zemes vienība) dzīvojamās apbūves vajadzībām, transporta infrastruktūras un inženierapgādes nodrošināšanai.

**1.2. Uzdevumi**

* + 1. Detalizēt Ikšķiles novada pašvaldības 2021.gada 27.janvāra saistošajos noteikumos Nr.2/2021 „Ikšķiles novada teritorijas plānojuma teritorijas izmantošanas un apbūves noteikumi un grafiskā daļa”[[1]](#footnote-1) (turpmāk – SN2/2021) noteiktos teritorijas izmantošanas un apbūves noteikumus.
    2. Sadalīt Zemes vienību atbilstoši SN2/2021 prasībām. No Zemes vienības atdalīt funkcionālajā zonā *Transporta infrastruktūras teritorija (TR)* esošo Mūrkroga ielas transporta infrastruktūras teritoriju. Norādīt galveno ēku rekomendējamo izvietojumu projektētajās zemes vienībās.
    3. Izstrādāt transporta, gājēju un velo infrastruktūras risinājumus, nodrošinot ērtu sasaisti ar esošo transporta infrastruktūru, izstrādāt perspektīvo transporta organizācijas shēmu, gājēju un veloceliņu shēmas, ielu šķērsprofilus.
    4. Nodrošināt piekļūšanu projektētajām zemes vienībām, kā arī zemes vienībai ar kadastra apzīmējumu 74940120428, nodibinot ielas sarkanās līnijas un dodot to pagriezienu punktu koordinātas. Izstrādāt projektētās ielas šķērsprofilu, paredzot inženierkomunikāciju izvietojumu (t.sk. perspektīvo). Ielu paredzēt kā atsevišķu zemes vienību.
    5. Grafiskajā daļā attēlot apgrūtinājumus un zemes vienību izmantošanas ierobežojumus – esošās un projektētās inženierkomunikācijas un to aizsargjoslas, ielu aizsargjoslas un būvlaides.
    6. Veikt ainavas analīzi, piesaistot attiecīgās joma speciālistu. Izvērtēt vizuālās uztveres zonas un esošo skatu koridoru saglabāšanas iespējas, risinājumos pēc iespējas saglabājot raksturīgo ainavu. Izvērtēt detālplānojuma teritorijā esošos dabas elementus, saglabājot un integrējot telpiskajā struktūrā ainaviski vai ekoloģiski vērtīgos. Paredzēt ekoloģiski efektīvu un ainaviski augstvērtīgu zaļo telpu sistēmu, t.sk. biokoridorus, zaļos lietus ūdens risinājumus, izstrādāt ielu apstādījumu risinājumus.
    7. Izstrādāt meliorācijas sistēmas būvniecības vai pārkārtošanas priekšlikumu, atbilstoši meliorācijas sistēmu projektēšanā sertificēta speciālista rekomendācijām.
    8. Detālplānojumā ietvert prasības:

1.2.7.1. centralizētās kanalizācijas un ūdensapgādes sistēmas tīkla izbūvei, ugunsdzēsības ūdens ņemšanas risinājumam;

1.2.7.2. detālplānojumā plānoto objektu izbūvei vienā vai vairākās kārtās, norādot izbūvēto objektu apsaimniekošanas risinājumu.

* + 1. Sniegt plānoto zemes vienību adresācijas priekšlikumu.
    2. Nepieciešamības gadījumā izstrādāt Vides pārskatu.
    3. Grafiskā daļa jāizstrādā mērogā 1:500.
    4. Detālplānojums sagatavojams atsevišķos sējumos izdrukas formā 3 eksemplāros un elektroniskā veidā (*pdf* vai *word* formātā, grafisko daļu – *pdf* un *shp, dwg,* vai *dgn* formātā).

**2. Institūciju saraksts, kuru informācija izmantojama detālplānojuma izstrādei un institūcijas, no kurām pieprasāmi atzinumi**

2.1. Valsts vides dienesta Lielrīgas reģionālā vides pārvalde *(Rūpniecības ielā 23, Rīgā, LV-1045)*;

2.2. Dabas aizsardzības pārvaldes Vidzemes reģionālā administrācija (*Baznīcas ielā 7, Siguldā, Siguldas nov., LV-2150*);

2.3. Veselības inspekcija (*Klijānu ielā 7, Rīgā, LV-1012)*;

2.4. Vides pārraudzības valsts birojs *(Rūpniecības ielā 23, Rīgā, LV-1045);*

2.5. AS „Sadales tīkls” *(Rīgas ielā 14, Līči, Ropažu nov., LV-2118)*;

2.6. VSIA „Latvijas Valsts ceļi” Centra reģiona Ogres nodaļa *(Dārza ielā 25, Ogrē, Ogres nov., LV-5001)*;

2.7. AS „GASO” *(Vagonu ielā 20, Rīgā, LV-1009)*;

2.8. VSIA „Zemkopības ministrijas nekustamie īpašumi” Zemgales reģiona meliorācijas nodaļa *(Uzvaras ielā 1, Bauskā, Bauskas nov., LV-3901)*;

2.9. SIA „TET” *(Dzirnavu ielā 105, Rīgā, LV-1011);*


2.11. SIA „Ikšķiles māja” *(Dainu ielā 1A, Ikšķilē, Ogres nov., LV- 5052);*

2.12. Valsts ugunsdzēsības un glābšanas dienesta Ogres daļa *(Rīgas iela 2/4, Ogrē, Ogres nov.).*

**3. Plānotie sabiedrības līdzdalības veidi un pasākumi**

Detālplānojuma redakcija nododama publiskajai apspriešanai uz termiņu ne īsāku par četrām nedēļām, nodrošinot detālplānojuma materiālu pieejamību Ogres novada pašvaldības Ikšķiles pilsētas un Tīnūžu pagasta pārvaldes ēkā Peldu ielā 22, Ikšķilē, Ogres nov., un Ogres novada pašvaldības centrālās administrācijas ēkā, Ogrē, Brīvības ielā 33 un ievietojot tos pašvaldības tīmekļa vietnē un teritorijas attīstības plānošanas informācijas sistēmā. Minētajā termiņā sabiedrības viedokļu uzklausīšanai organizējama publiskās apspriešanas sanāksme.

**4. Detālplānojuma izstrādes teritorija**

Nekustamā īpašuma “Pārslas”, Ikšķilē, Ogres nov., kadastra Nr.74940120617, sastāvā esošā zemes vienība ar kadastra apzīmējumu 74940120617 

**Apzīmējumi**

Detālplānojuma teritorijas robeža

Izstrādāja J. Duboks

Ogres novada pašvaldības Centrālās administrācijas

“Attīstības un plānošanas nodaļas” telpiskais plānotājs

1. <https://tapis.gov.lv/tapis/lv/downloads/112473> [↑](#footnote-ref-1)